Paxlovid ความหวังครั้งใหม่สู้วิกฤตโควิด -19
11 พฤศจิกายน 2564

Paxlovid ความหวังครั้งใหม่สู้วิกฤตโควิด -19
ท่ามกลางความกังวลเกี่ยวกับการแพร่ระบาดของไวรัส COVID-19 หลังจากที่หลายประเทศเริ่มมีการเปิดเมือง คงไม่มีข่าวไหนที่สร้าง Sentiment เชิงบวกให้แก่นักลงทุนไปมากกว่านี้อีกแล้ว หลังจากคุณ Albert Bourla, CEO ชื่อดังของบริษัท Pfizer ได้ออกมาประกาศความสำเร็จของผลทดลองยาเม็ดประสิทธิภาพสูงสำหรับรักษาโรค COVID-19 อย่าง “Paxlovid” ที่ทางบริษัทได้คิดค้นขึ้นมา โดยการทดลองในผู้ป่วยที่เป็นผู้ใหญ่จำนวน 1,219 คน จากอเมริกาเหนือและใต้ ยุโรป แอฟริกา และเอเชีย พบว่ายาดังกล่าวสามารถลดอัตราการป่วยหนักและการเข้ารับการรักษาในโรงพยาบาล รวมถึงความเสี่ยงในการเสียชีวิตได้สูงถึง 89% ซึ่งมีประสิทธิภาพมากกว่ายา Molnupiravir ของบริษัท Merck (MRK US) ที่ออกมาก่อนหน้านี้ (Merck ได้แถลงถึงยา Molnupiravir ว่ามีประสิทธิภาพในการรักษาอยู่ที่ประมาณ 50%) ความสำเร็จของ Pfizer ครั้งจึงเป็นการยกระดับการรักษาและพัฒนาวงการยารักษาโรคไปอีกขั้น โดย Pfizer ตั้งเป้าที่จะผลิตยา Paxlovid ให้ได้ 180,000 ชุดภายในสิ้นปี 2564 และอย่างน้อยอีก 50 ล้านชุดในปีถัดไป ซึ่ง Pfizer มีแผนจะยื่นขออนุมัติจากองค์การอาหารและยาของสหรัฐ (FDA) ให้เร็วที่สุดเพื่อใช้ในกรณีฉุกเฉิน (คาดว่าจะยื่นขอก่อนวันขอบคุณพระเจ้า (Thanksgiving Day) ซึ่งปีนี้ตรงกับวันที่ 25 พ.ย.) โดยคาดหวังว่าการพัฒนาทางการแพทย์ดังกล่าวจะสามารถบรรเทาความรุนแรงของการติดเชื้อ COVID-19 ให้เป็นเหมือนโรคประจำฤดูกาลอย่างโรคไข้หวัดใหญ่ได้ในอนาคต
Pfizer – หนึ่งในบริษัทยาที่ใหญ่ที่สุดในโลกสัญชาติอเมริกันก่อตั้งโดยนักธุรกิจชาวเยอรมันชื่อชาร์ล ไฟเซอร์ เมื่อปี 1849 (สำนักงานใหญ่อยู่ที่นครนิวยอร์ก ประเทศสหรัฐอเมริกา) โดยยาที่มีชื่อเสียงและได้รับการยอมรับในวงการแพทย์อย่างมาก ได้แก่ Lipitor (Atorvastatin) ยาลดคอเลสเตอรอลที่ขายดีที่สุดในโลก, Fluconazole ยาต้านเชื้อรา, Celebrex ยาแก้ปวด และ Viagra ยากระตุ้นสมรรถภาพทางเพศที่ได้รับความนิยมอย่างสูงในหมู่วัยรุ่น ในเชิงรายได้ยอดขายของผลิตภัณฑ์ในกลุ่ม Pfizer 52% มาจากประเทศสหรัฐฯ, 20% ประเทศในกลุ่มกำลังพัฒนา, 19% ในยุโรป และ 10% มาจาก Rest of the World ณ ปัจจุบัน Pfizer มีมูลค่าตลาด (Market Cap) อยู่ที่ USD 272.54 Billion, เทรดอยู่ที่ P/E 14.23 เท่า และมี Dividend Yield อยู่ที่ 3.21% (อ้างอิงข้อมูลจากเมื่อวันที่ 5 พฤศจิกายน 2021)
ปัจจัยที่นักลงทุนต้องติดตาม
ที่ผ่านมาแม้ Pfizer และบริษัทผู้ผลิตยาชั้นนำทั่วโลกจะมีการผลิตวัคซีน mRNA เพื่อป้องการติดเชื้อ COVID-19 และอนุมัติใช้กันอย่างแพร่หลายทั่วโลก บางประเทศมีการบังคับให้ประชาชนฉีดวัคซีนเพื่อป้องกันการแพร่ระบาดดังกล่าว อย่างไรก็ตาม ในมุมมองของประชาชนบางกลุ่มอาจมองว่าการบังคับให้ฉีดวัคซีนเป็นเหมือนการละเมิดสิทธิเสรีภาพ จนมีการตั้งกลุ่ม Anti-vaxxer เพื่อต่อต้านการฉีดวัคซีน การคิดค้นยารักษา COVID-19 ที่มีประสิทธิภาพสูงอย่าง Paxlovid จึงกลายเป็นการรักษาทางเลือกที่อาจทำให้ผู้คนเปิดใจและช่วยลดความรุนแรงของโรคได้ดีในอนาคต
การคิดค้นยาชนิดใหม่ๆ นอกเหนือจากยาของ Pfizer และ Merck ในอนาคต ซึ่งจะเข้ามาแย่งส่วนแบ่งการตลาด รวมถึงอาจถูกบังคับใช้ทดแทนยาเดิมที่มีอยู่ในปัจจุบัน แต่หากบริษัทมีการศึกษาและพัฒนาความก้าวหน้าทางการแพทย์จนมียาหรือการรักษาที่มีลิขสิทธิ์เป็นของตัวเองที่สามารถใช้ในวงกว้างจะส่งผลให้บริษัทสามารถเติบโตได้ดีในระยะยาว
ในความเป็นจริงหุ้นปลอดภัยไม่มีอยู่จริง (ขึ้นชื่อว่าหุ้นคือสินทรัพย์เสี่ยง) อย่างไรก็ตาม หุ้นปลอดภัยอาจจะต้องเป็นหุ้นที่สามารถทดทานต่อความไม่แน่นอนภายใต้สถานการณ์ในปัจจุบัน ซึ่งคือหุ้นในกลุ่ม Healthcare เนื่องจากมีรายได้ที่แน่นอน มีประเด็นบวกในอนาคต (Vaccine ยารักษาโรค และเทคโนโลยีทางการแพทย์ใหม่ๆ) รวมถึงปัจจุบันยังเป็นกลุ่มหุ้นที่มี Valuation ไม่แพงและจ่ายปันผลสม่ำเสมอ
Investor Tip:
Pfizer Inc. (PFE US) – หนึ่งในบริษัทยาที่ใหญ่ที่สุดในโลกสัญชาติอเมริกัน ผลิตยาที่มีชื่อเสียงและได้รับการยอมรับในวงการแพทย์อย่างมาก ได้แก่ Lipitor (Atorvastatin) ยาลดคอเลสเตอรอลที่ขายดีที่สุดในโลก, Fluconazole ยาต้านเชื้อรา, Celebrex ยาแก้ปวด และ Viagra ยากระตุ้นสมรรถภาพทางเพศที่ได้รับความนิยมอย่างสูง รวมถึงล่าสุดเป็นผู้ผลิตวัคซีน mRNA เพื่อป้องกันการติดเชื้อ COVID-19 ที่อนุมัติแพร่หลายทั่วโลก โดย Pfizer Inc. จดทะเบียนซื้อขายในตลาดหลักทรัพย์ New York Stock Exchange, ประเทศอเมริกา ซึ่งใช้ Ticker Code ในการซื้อขายว่า “PFE US” โดยนักลงทุนต้องแลกเงินเป็นสกุล USD เพื่อทำการซื้อขาย โดยมีขั้นต่ำในการซื้อขายเป็นจำนวน 1 หุ้น (Trade Lot = 1)
Source: KS OFFSHORE , CFRA Research ,Bloomberg
เปิดพอร์ตลงทุนหุ้นต่างประเทศ > https://bit.ly/3c3oDs2
KSecurities #KS #OffshoreInvestment #หุ้นต่างประเทศ #Pfizer #Paxlovid
เปิดพอร์ตลงทุน >> https://bit.ly/3eC98sz
KS #KSecurities
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp